2. ΝΟΜΟΘΕΤ. ΔΙΑΤΑΓΜΑ της 11/15 Νοεμ. 1922 Περί μητρώου των εις το υπουργείον Δικαιοσύνης υπαγομένων υπαλλήλων. Άρθρ.1.-1.Εν τω υπουργείω της Δικαιοσύνης τηρείται μητρώον των δικαστικών υπαλλήλων, συνιστάμενον εκ προσωπικών δελτίων περί εκάστου τούτων, εν οις εγγράφονται πάσαι αι πληροφορίαι αι αφορώσαι εις το πρόσωπον αυτού, την οικογενειακήν κατάστασιν, το είδος και την διάρκειαν των δημοσίων υπηρεσιών κατά βαθμόν, εμφαινομένων και των μεταθέσεων αυτού, τας απονεμηθείσας ηθικάς αμοιβάς, και τας επιβληθείσας ποινάς, πειθαρχικής ή ποινικής φύσεως, και εκ των σχετικών προς τα πληροφορίας ταύτας ή προς την υπηρεσιακήν εν γένει δράσιν αυτού δημοσίων εγγράφων. 2.(Κατηργήθη δια των διατάξεων του Δημοσιοϋπαλληλικού Κώδικος). 3.Η τήρησις του μητρώου τούτου ανατίθεται εις την υπηρεσίαν την διεξάγουσα την πειθαρχικήν του υπουργού της Δικαιοσύνης εξουσίαν. 4.Όμοιον μητρώον τηρείται εν τη Διευθύνσει Διοικήσεως των φυλακών περί του προσωπικού των φυλακών. 5.Ο τρόπος της τηρήσεως των μητρώων τούτων και πάσα άλλη λεπτομέρεια κανονισθήσεται δια Β.Δ/τος. Βάσει του άνω άρθρου εξεδόθη το Β.Δ. 11/15 Νοεμ. 1922 περί εκτελέσεως του από 11 Νοεμ. 1922 Ν.Δ/τος Βλ. και άρθρ. 92 επ. Νόμ. 1811/1951 περί Κώδικος καταστάσεως Δημοσίων Διοικητικών Υπαλλήλων, ως προς δε του Δικαστικούς Λειτουργούς άρθρ. 34 Κώδ. Νόμ. 3641/57 (Κατωτ. σελ. 294,12). Άρθρ.2.-1.Εκ των πληροφοριών τούτων, αι αφορώσαι εις την προσωπικήν και οικογενειακήν κατάστασιν εγγράφονται εν τω δελτίω εκάστου δικαστικού υπαλλήλου υπ’ αυτού τούτου, υπογράφοντος ιδιοχείρως κάτωθι αυτού και συνυποβάλλοντος και τα οικεία αποδεικτικά έγγραφα, εντός μηνός από του διορισμού αυτού. 2.Η υπηρεσία του τμήματος προσωπικού, άμα τη κοινοποιήσει εκάστου διορισμού ή προαγωγής ή απολύσεως, ως και πάσης άλλης πράξεως σχέσιν εχούσης προς την υπηρεσιακήν κατάστασιν του υπαλλήλου, υποχρεούται να διαβιβάση, επί αποδείξει, προς το γραφείον του μητρώου σχετικήν ανακοίνωσιν μετά των εγγράφων των αποδεικνυόντων τα προσόντα του διορισθέντος ή προαχθέντος ή των δικαιολογητικών της απολύσεως, άτινα φυλάσσονται εφεξής εν τω μητρώω. 3.Οι κατά την ισχύν του παρόντος διατελούντες εκ τη υπηρεσία θέλουσι συμπληρώσει όμοια δελτία ευθύς ως αποσταλώσιν αυτοίς τοιαύτα. Άρθρ.3.-1.Εάν εις τα προσωπικά δελτία δηλούται τυχόν ηλικία διάφορος της δια παλαιών παραπλησίων δηλώσεων δεδηλωμένης, ως αύται εύρηνται μεταγεγραμμέναι εις τα οικεία βιβλία του υπουργείου, ως ακριβής ηλικία εκάστοτε λογίζεται ή κατά την παλαιάν αυτού δήλωσιν και αύτη εγγράφεται εις το δελτίον, διορθούμενον καταλλήλως υπό της υπηρεσίας του υπουργείου. 2.Περί της διορθώσεως ταύτης ειδοποιείται ο ενδιαφερόμενος υπάλληλος, όστις δύναται να υποβάλη κατ’ αυτής, εντός μηνός από της ειδοποιήσεως, αμφισβήτησιν, δι’ αιτήσεως περί βεβαιώσεως της ηλικίας αυτού, της προθεσμίας ταύτης ούσης ανατρεπτικής. Η τοιαύτη αίτησις πρέπει να κοινοποιήται πάντοτε προ της συζητήσεως προς τον υπουργόν της Δικαιοσύνης. 3.Κατά πάσης εν γένει εγγραφής εν τοις δελτίοις, αφορώσης την ηλικίαν, δικαιούται να υποβάλη αμφισβήτησιν ο υπουργός της Δικαιοσύνης δια του παρά τω υπουργείω τούτω νομικού συμβούλου εντός των τριών ετών από της υποβολής εκάστου προσωπικού δελτίου. 4.Αι κατά το παρόν άρθρον αμφισβητήσεις εκδικάζονται κατά την επ’ αναφορά διαδικασίαν ενώπιον του Πρωτοδικείου Αθηνών. (Αντί της σελ. 75) Σελ. 75(α) 172-45 Προσωπικό 6.Α.η.1-2 5.Εάν η υπό της ούτως εκδιδομένης τελεσιδίκου δικαστικής αποφάσεως βεβαιουμένη ηλικία είναι διάφορος της εν τω δελτίω εγγεγραμμένης, ενεργείται υπό της οικείας υπηρεσίας του υπουργείου η προσήκουσα διόρθωσις εν τω δελτίω εντός τριών ημερών αφ’ ης περιέλθη αυτή αντίγραφον της αποφάσεως. Πρβλ. το εν άρθρ. 1 σχόλιον. Άρθρ.4.-Ο εν γνώσει υποβάλλων ψευδή δήλωσιν περί της ηλικίας αυτού, τιμωρείται δια φυλακίσεως 15 ημερών μέχρι τριών μηνών, υποκείμενος και εις τας εν άρθρ. 21 του Ποιν. Νόμου συνεπείας. Άρθρ.5.-Επί τη βάσει των εκ του μητρώου πληροφοριών καταρτίζονται και δημοσιεύονται κατ’ έτος εν ιδίω τεύχει, αποτελούντι παράρτημα της επετηρίδος του υπουργείου της Δικαιοσύνης, πίνακες ονομαστικοί, ων το περιεχόμενον και ο τύπος εγκρίνεται υπό του υπουργού. Περί της Επετηρίδος του Υπουργείου Δικαιοσύνης βλ. το σχετικόν θέμα 6.Αλ. 